|  |  |  |  |
| --- | --- | --- | --- |
|  | PÖYTÄKIRJA |  |  |
|  |  |  |  |
|  | 11.3.2021 |   |
|  |  |  |
|  |  |  |
|  |  |  |
|  |  |  |
|  |

**I&E strategian sukupuolivaikutusten arviointihankkeen ohjausryhmän 1. kokous**

Aika torstai 11.3.2021, klo 9:00– 10.45

Paikka pelkästään SKYPEN välityksellä.

Osallistujat Kati Veijonen, puheenjohtaja, TEM

Petteri Kuuva, TEM

Markku Kinnunen, TEM

Heta-Elena Heiskanen, YM

Annamari Asikainen, STM

Panu Artemjeff, OM

Pamela Sarasmo, OM

Birgitta Vainio-Mattila, MMM

Juho-Matti Paavola, Oxford Research

Amanda Kinnunen, Oxford Research

Inkeri Tanhua, Oxford Research tiimin jäsen

Tuukka Rautiainen, Gaia Consulting

1. Kokouksen avaus ja esittäytymiskierros

Kati Veijonen avasi kokouksen. Osallistujat esittäytyivät.

1. Mistä hankkeessa on kyse (pj lyhyesti)

Kati Veijonen esitteli hanketta. Ilmasto- ja energiastrategian sukupuolivaikutusten arviointi tehdään osana Hallituksen tasa-arvo-ohjelmaa. Hallituksen tasa-arvo-ohjelma kokoaa yhteen keskeiset

hallituksen toimenpiteet sukupuolten tasa-arvon edistämiseksi ja sukupuoleen perustuvan syrjinnän poistamiseksi. Tasa-arvo-ohjelmaan on sisällytetty ministeriöiden keskeiset hankkeet, joissa edistetään

sukupuolten tasa-arvoa ja joihin sukupuolinäkökulma sisällytetään. Tässä listauksessa todetaan, että energia- ja ilmastostrategian päivityksen yhteydessä tehdään sukupuolivaikutusten arviointi.

1. Tutkimussuunnitelman esittely (tutkijat)

Juho-Matti Paavola esitteli hanketta (ks. kalvot).

Keskustelu:

* Tutkijoiden käytössä olevien politiikkatoimiehdotusten täydentämisestä sovittiin, että maaliskuun lopussa lähetetään täydennetty lista toimista (sen hetkinen listaus).
* Tutkijoille lähetetään taustatiedoksi listaus myös nykyisistä politiikkatoimista (PAMs raportoinnin mukainen politiikkatoimilista).
* Selvityksen liikkeelle lähtö politiikkatoimien ihmisvaikutusten arvioinnin kautta on hyvä lähestymistapa. Olisi tärkeä katsoa SUVA-vaikutusten lisäksi myös intersektionaalisuusvaikutuksia. Samoin kaikki työllisyyteen, elinkeinoihin ja ympäristön vaikuttavat asiat auttavat SUVA arvioinnissa.
* Sovittiin, että kaikki ohjausryhmän ministeriöt lähettävät maaliskuun loppuun mennessä tutkijoille ehdotuksia hankkeen yhteydessä haastateltavista henkilöistä.
1. YM:n puheenvuoro Kaisun yhdenvertaisuushankkeesta

Heta-Elena Heiskanen esitteli lyhyesti hanketta. Ensimmäinen työpaja on pidetty jo viime vuoden loppupuolella ja siinä tarkasteltiin eri sektoreita yhdenvertaisuusnäkökulmasta. YM:ssä tätä tehdään virkatyönä ja raportointi tulee Kaisun yhteydessä. Yhdenvartaisuusasia tulee esille myös kuulemisten yhteydessä.

Keskustelu:

* Kaisun yhdenvertaisuusarvioinnin yhteydessä tehdyn kyselyn tuloksia voidaan käyttää myös SUVA-hankkessa.
* 11.5 pidettäväksi suunniteltua Kaisun oikeudenmukaisuushankkeen tilaisuutta voidaan suunnitella yhdessä SUVA-hankkeen kanssa.
1. Seuraava ohjausryhmän kokous

Seuraavat ohjausryhmän kokoukset voisivat olla huhti-toukokuun vaiheessa, kesäkuun alkupuolella ja elokuun loppupuolella. Kokousajankohdista lähetetään Doodle-kyselyt.

1. Muut mahdolliset asiat

Ei muita asioita.

Markku Kinnunen, sihteeri

JAKELU Suvaus ohjausryhmä